b'\n_START_ARTICLE_\nAndres Herkel\n_START_SECTION_\nPoliitiline tegevus\n_START_PARAGRAPH_\nHerkel oli \xc3\x9chendus Res Publica esimees aastatel 1989\xe2\x80\x931991. Sellest kasvas hiljem v\xc3\xa4lja erakond Res Publica. P\xc3\xa4rast Res Publica liitumist erakonnaga Isamaaliit moodustus Isamaa ja Res Publica Liit, kuhu Herkel kuulus kuni 2013. aastani._NEWLINE_Andres Herkel on olnud Euroopa N\xc3\xb5ukogu Parlamentaarse Assamblee (ENPA) Eesti delegatsiooni juht. 2009\xe2\x80\x932011 oli ta ENPA asepresident ning aastast 2012 on ta ENPA Monitooringukomitee esimees._NEWLINE_Andres Herkel on MT\xc3\x9c Vaba Isamaaline Kodanik liige. 2013. aasta l\xc3\xb5pus valiti ta selle MT\xc3\x9c esimeheks. VIK alustas uue erakonna moodustamist ning 20. septembril 2014 registreeriti Eesti Vabaerakond. Herkel valiti Vabaerakonna esimeseks esimeheks.\n_START_SECTION_\nIsiklikku\n_START_PARAGRAPH_\nAndres Herkel on abielus Kaie Herkeliga (58) olnud 35 aastat, pulmad peeti 24. juunil 1983. aastal. Paaril on \xc3\xbcks poeg._NEWLINE_15. augustil 2018 avalikustati, et ta saab lapse K\xc3\xbclliki K\xc3\xbcbarsepaga.'